Ret eo deomp en em aozañ ent politikel hervez gwirvoud hon hevelebiezh, hag  hervez pennaenn ar gousezadoù: pleustr ar galloud da live tostañ ar  cheodedad, da lavarout eo dal live izelañ:    . Ret eo difenn da gentañ kellig-diazez hon hevelebiezh, ar gumun, a genglot mat gant buhez pemdeziek an dud, a-enep raktresoù kumunioù bras pe gkumuniezhoù kumunioù dizenel, evit gounid brasañ teknokrated.    . Difennomp ivez hor rannvroioù hengounel, evel memaint mar dint bihan a-walch (Leon, Treger...), pe lodennet mar dint re vras (Kernev...), hervez harzoù ha dezverkoù hon hevelebiezh avat: Bro-Vigoudenn, Bro-Fañch...    . Difenn a reomp evel-just Breizh en he 9 rannvro istorel, ur Stad vrezhon dezhi, he riegezh vroadel ganti. Neo ket ar Stad evit ar Stadar Stad lakaet da idolenn; ur Stad-venveg a-benn gwareziñ hor frankizoù eus an argadoù diavaez ne lavaromp ket.    . Pal pep live hon aozadur politikel, evit gwir, zo gwareziñ an diabarzh eus an diavaez, ha neket dileuriañ an diavaez ha bezañ unan eus e hanterourien evit distruj frankizoù al liveoù izelañ. Pennabeg ar Chengevredad Europat vo neuze difenn  frankizoù ar pobloù europat eus an hollvedeladur politikel hag armerzhel, ha neket o gwanaat.Kontrol eo neuze eus an Unvaniezh Europat a stourmomp en he enep.    Petra ober gant an Unvaniezh Europat ? Ar Boloniz a ro deomp an dikoulm... 